RS-virussen har sat ind usædvanlig tidligt i år, og det kan ikke kun mærkes på de nordjyske hospitalers børneafdelinger.

RS-virus er en tilbagevendende virus hvert år i landets daginstitutioner, men dette år har den ramt tidligere end normalt. Lige nu er 24 børn indlagt med RS-virus i Region Nordjylland, 18 af dem er under et år gamle. Meldingen fra Aalborg Universitetshospital er, at indlæggelsestallene gennem den seneste måned har været markant stigende. I vuggestuen Sydvesten i Aalborg har man ikke haft tilfælde af RS-virus i denne sæson, og man er normalt vant til, at den rammer i vintermånederne: - Det har vi har haft i mange år, også enkelte børn der har været indlagte, siger pædagogisk leder, Jane Elkær Vestergaard og fortsætter: - Det, der kan bekymre mig, er, at det er kommet væsentligt tidligere, end vi har set før. Ikke kilde til ekstra bekymring RS-virus er den hyppigste årsag til indlæggelseskrævende luftvejsinfektion hos små børn. Symptomerne er de samme som ved almindelig forkølelse med hoste. Specielt børn under seks måneder kan udvikle besværet vejrtrækning, der er hurtig og pibende. Janne fauerby, dagtilbudsleder i Aalborg Kommune understreger, at RS-virus ikke er kilde til særlig bekymring hos kommunens institutioner lige nu. -	Jeg har kun hørt om et par tilfælde i vores daginstitutioner, og vi har jo 6-700 børn, siger hun og tilføjer: - Men på grund af corona, er vi generelt vant til at være ekstra påpasselige i forhold til spredning af sygdom, forklarer hun. Lily måtte indlægges Vi besøgte i sidste uge børneafdelingen på Aalborg Universitetshospital, hvor Lily på to år lå indlagt. Her startede det som en almindelig forkølelse, men udviklede sig til, at den lille pige måtte indlægges. - Det er hårdt at se sit barn ligge her, slapt og med slanger ud af næsten, lød det fra forælder Mette Margrethe og Michael. Vinter med ekstra snue Tilbage i vuggestuen Sydvesten i Aalborg vender man nu blikket frem mod en vinter, der kan byde på lidt mere snue, end ellers. - Jeg kan jo frygte, at vi får flere børn, der bliver ramt med RS-virus, end normalt, siger Jane Elkær Vestergaard. For de fleste børns vedkommende betyder virussen blot en omgang forkølelse. Det er yderst sjældent, at danske børn dør af RS-virusinfektion.